Αλμπάν Λαφόν

Ο Αλμπάν Μαρκ Λαφόν (, 23 Ιανουαρίου 1999 - ) είναι Γάλλος επαγγελματίας ποδοσφαιριστής που αγωνίζεται ως τερματοφύλακας στον Παναθηναϊκό ως δανεικός από την Ναντ και την εθνική Ακτής Ελεφαντοστού. Αν και γεννήθηκε στη Μπουρκίνα Φάσο, επέλεξε να εκπροσωπήσει την εθνική ομάδα της Γαλλίας σε επίπεδο νέων και αυτήν της Ακτής Ελεφαντοστού σε επίπεδο ανδρών.

 Καριέρα 

 Σε συλλόγους 
αριστερά|μικρογραφία|195x195εσ|Ο Λαφόν έγινε ο νεότερος τερματοφύλακας που αγωνίστηκε στη Λιγκ 1, όταν έκανε το ντεμπούτο του με την Τουλούζ το 2015.
Ξεκίνησε την ποδοσφαιρική του σταδιοδρομία στην τοπική ομάδα Λατόζ, αρχικά ως μέσος, προτού μετατραπεί σε τερματοφύλακα. Το 2014 εντάχθηκε στην ακαδημία της Τουλούζ και μόλις έναν χρόνο αργότερα, στις 28 Νοεμβρίου 2015, έκανε το επαγγελματικό του ντεμπούτο στη Λιγκ 1 σε ηλικία 16 ετών και 310 ημερών, καθιστώντας τον νεότερο τερματοφύλακα στην ιστορία του γαλλικού πρωταθλήματος. Κατά την πρώτη του σεζόν, κατέγραψε 24 συμμετοχές και 8 καθαρές εστίες, βοηθώντας την Τουλούζ να αποφύγει τον υποβιβασμό. Παρέμεινε βασικός τερματοφύλακας για τα επόμενα δύο χρόνια, καταγράφοντας συνολικά περισσότερες από 100 εμφανίσεις. Το 2017 έγινε ο νεότερος τερματοφύλακας της τελευταίας 30ετίας με 50 συμμετοχές στη Λιγκ 1. Το 2018 ολοκλήρωσε τη θητεία του στην Τουλούζ με 12 καθαρές εστίες σε μία σεζόν. Τον Ιούλιο του 2018 μεταγράφηκε στη Φιορεντίνα έναντι περίπου 7 εκατομμυρίων ευρώ, υπογράφοντας πενταετές συμβόλαιο. Έκανε το ντεμπούτο του στη Σερίε A στις 26 Αυγούστου 2018. Αν και είχε καλές εμφανίσεις, παρουσίασε και αστάθεια στην απόδοσή του, με αποτέλεσμα να χάσει τη θέση βασικού προς το τέλος της σεζόν. Το καλοκαίρι του 2019 επέστρεψε στη Γαλλία με διετή δανεισμό στη Ναντ, η οποία εξασφάλισε οψιόν αγοράς. Έγινε βασικός και ιδιαίτερα σημαντικός για την ομάδα, με αποτέλεσμα η Ναντ να ενεργοποιήσει τη ρήτρα αγοράς του το 2021 καταβάλλοντας εκ νέου 7 εκατομμύρια ευρώ. Το καλοκαίρι του 2025 ανακοινώθηκε από τον Παναθηναϊκό ο μονοετής δανεισμός του.

 Στην εθνική ομάδα 
Ο Λαφόντ έχει εκπροσωπήσει τη Γαλλία σε όλα τα νεανικά επίπεδα: Κ16, Κ17, Κ18, Κ19 και Κ20. Το 2017 συμμετείχε στο Παγκόσμιο Κύπελλο Κ20 στη Νότια Κορέα, όπου η Γαλλία αποκλείστηκε στη φάση των 16 από την Ιταλία. Στις 19 Σεπτεμβρίου 2022, έλαβε την πρώτη του κλήση στην ανδρική εθνική ομάδα της Γαλλίας, αντικαθιστώντας τον τραυματία Ούγκο Λορίς για αγώνες του Πρωταθλήματος Εθνών ΟΥΕΦΑ.

Τον Αύγουστο του 2025, ο Λαφόν κλήθηκε για πρώτη φορά από την Εθνική Ακτής Ελεφαντοστού. Ο Λαφόν είχε το δικαίωμα να επιλέξει την Εθνική Ακτής Ελεφαντοστού, καθώς ο παππούς του (από την πλευρά της μητέρας του) κατάγεται από εκεί.

 Διακρίσεις 

 Με συλλόγους 
Ναντ
 Κύπελλο Γαλλίας: 2021–22

 Παραπομπές 

 Εξωτερικοί σύνδεσμοι 



 Προφίλ στην ιστοσελίδα της ΦΚ Ναντ
 Αλμπάν Λαφόν στην Γαλλική Ομοσπονδία Ποδοσφαίρου (Γαλλικά)


Κατηγορία:Τερματοφύλακες ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Μπουρκίνα Φάσο
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Εθνική Ακτής Ελεφαντοστού (ποδόσφαιρο)
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΦΚ Ναντ
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ξένοι ποδοσφαιριστές στην Ελλάδα